Charles Marie Joseph Ghislain de Brouckère
Store norske leksikon,Historie,Verdens historie og samtidshistorie,Europa,Belgias historie
Charles Marie Joseph Ghislain de Brouckère var en belgisk liberal politiker. Før den belgiske revolusjonen i 1830 tilhørte han opposisjonen i Generalstatene, den nederlandske nasjonalforsamlingen, og arbeidet for Belgias uavhengighet.
Etter revolusjonen ble Brouckère medlem av den konstituerende forsamlingen. Leopold 1 utnevnte ham deretter til innenriksminister, og siden til krigsminister, men Brouckère gikk av i 1832 og ble direktør for myntvesenet. I 1835 grunnla han Belgias nasjonalbank og var nasjonalbankens direktør til 1839.Fra 1848 til 1860 var Brouckère også borgermester i Brussel. Les mer i Store norske leksikon revolusjon konstituerende forsamling Staten-Generaal Leopold 1 Belgias historie